RWI อ่วม! Q3 พลิกขาดทุน 9.78 ลบ. รับผลกระทบราคาสินแร่เหล็กปรับตัวลง
RWI อ่วม! Q3/58 พลิกขาดทุน 9.78 ลบ. จากปีก่อนมีกำไร 33.95 ลบ. หลังรายได้ลดฮวบจากสภาวะราคาสินแร่เหล็กปรับตัวลงอย่างมาก ขณะที่ช่วง 9 เดือนมีผลขาดทุน 3.81 ลบ. จากปีก่อนมีกำไร 79.77 ลบ.
12 พ.ย. 2558

บริษัท ระยองไวร์ อินดัสตรีส์ จำกัด (มหาชน) หรือ RWI รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีผลขาดทุนสุทธิ 9.78 ล้านบาท หรือขาดทุนสุทธิ 0.02 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 33.95 ล้านบาท หรือมีกำไรสุทธิ 0.08 บาทต่อหุ้น
ขณะที่ผลการดำเนินงานช่วง 9 เดือนแรกมีผลขาดทุนสุทธิ 3.81 ล้านบาท หรือขาดทุนสุทธิ 0.01 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 79.72 ล้านบาท หรือมีกำไรสุทธิ 0.18 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากบริษัทมีรายได้ลดลง 50.63 ล้านบาท เนื่องด้วยสภาพเศรษฐกิจโลกและสภาวะราคาสินแร่เหล็กมีราคาปรับตัวลดลงเป็นอย่างมาก ประกอบกับปริมาณความต้องการสินค้าลวดเหล็กในประเทศยังคงชะลอตัวจากความล่าช้าในการประกาศโครงการทั้งภาครัฐและภาคเอกชน 